**Ministru kabineta noteikumu projekta "Par Ministru kabineta 2013. gada 10. decembra noteikumu Nr. 1415 "Datu valsts inspekcijas nolikums" atzīšanu par spēku zaudējušiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Fizisko personu datu apstrādes likuma 12. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2018. gada 25. maija tika uzsākta Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – datu regula) tieša piemērošana. Lai izpildītu datu regulas prasības, ir pieņemts Fizisko personu datu apstrādes likums. Viens no Fizisko personu datu apstrādes likuma mērķiem (2. pants) ir radīt tiesiskus priekšnoteikumus fiziskās personas datu aizsardzības sistēmas izveidošanai nacionālajā līmenī, paredzot šim nolūkam nepieciešamās institūcijas, nosakot to kompetenci un darbības pamatprincipus. Fizisko personu datu apstrādes likums noteic Datu valsts inspekcijas uzdevumus un statusu, iekšējās darbības organizācijas pamatjautājumus, kā arī darbības pārskata sniegšanas kārtību. Savukārt Fizisko personu datu apstrādes likuma 12. pants noteic, ka Datu valsts inspekcijas struktūru, iekšējās darbības noteikumus, iekšējās kontroles sistēmu un tās uzraudzību, lēmumu priekšpārbaudes un pēcpārbaudes kārtību, kā arī inspekcijas ierēdņa dienesta apliecības saturu un formu reglamentē inspekcijas nolikums. To apstiprina Datu valsts inspekcijas direktors, un tas tiek publicēts Datu valsts inspekcijas tīmekļvietnē. Šobrīd spēkā ir Ministru kabineta 2013. gada 10. decembra noteikumi Nr. 1415 "Datu valsts inspekcijas nolikums". Minēto Ministru kabineta noteikumu saturs daļēji dublē Fizisko personu datu apstrādes likumā tieši noteikto, savukārt Fizisko personu datu apstrādes likuma 12. pantā paredzētais deleģējums Datu valsts inspekcijas nolikuma saturam aptver Valsts pārvaldes iekārtas likuma 16. panta otrajā daļā noteiktās prasības tiešās pārvaldes iestādes nolikuma saturam. Lai izpildītu datu regulas un Fizisko personu datu apstrādes likuma prasības, Ministru kabineta 2013. gada 10. decembra noteikumi Nr. 1415 "Datu valsts inspekcijas nolikums" ir atzīstami par spēku zaudējušiem. Datu valsts inspekcijas direktora apstiprinātais nolikums tiks publicēts Datu valsts inspekcijas tīmekļvietnē uzreiz pēc Ministru kabineta noteikumu "Par Ministru kabineta 2013. gada 10. decembra noteikumu Nr. 1415 "Datu valsts inspekcijas nolikums" atzīšanu par spēku zaudējušiem"" izdošanas. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Datu valsts inspekcija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Datu valsts inspekcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Dilba 67686018

Lasma.Dilba@dvi.gov.lv